《送杜樊川之石门主簿任》
清代·吕谦恒

十载诗名满甸畿，高才不厌一官微。《骊驹》声里难为别，黄叶樽前不定飞。

到日江城间簿领，初冬驿路冷征衣。浣花格律何清健，此调于今和者希。

作者简介：（1653—1728）河南新安人，字天益，又字涧樵。吕履恒弟。康熙四十八年进士，雍正间官至光禄寺卿。与兄同官京师，以诗文相砥砺，时称新安二吕。尝读书青要山，因名其集为《青要集》。